Diari Oficial de la Generalitat Valenciana


Sumari del DOGV 5330, del 23-08-2006 (2006/8841)

Informació pública del projecte de reparcel·lació de la unitat d'execució Hernán Cortés, d'Alquerías del Niño Perdido.
----------------------------------------------------------------------------------------------------------------------

### Dades del document

Número de DOGV
:   5330

Data del DOGV
:   23-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/8841


Organisme emissor
:   AIU Hernan Cortes

Tipus de document
:   Anunci

Informació pública del projecte de reparcel·lació de la unitat d'execució Hernán Cortés, d'Alquerías del Niño Perdido. [2006/Q8841]  
A l'efecte del que disposa la Llei 16/2005, de 30 de desembre, de la Generalitat, Urbanística Valenciana (LUV), i del Decret 67/2006, d'1 de maig, del Consell de la Generalitat, pel qual s'aprova el Reglament d'Ordenació i Gestió Territorial i Urbanística (ROGTU), es fa saber als titulars de les finques registrals afectades que, el 22 de desembre de 2005, fou adjudicada a l'agrupació d'interès urbanístic denominada AIU Hernán Cortés, el programa d'actuació integrada de la unitat d'execució Hernán Cortés, del terme municipal d'Alquerías del Niño Perdido (Castelló).  
En compliment del referit planejament, l'AIU Hernán Cortés ha formulat projecte de reparcel·lació forçosa de la unitat d'execució Hernán Cortés, a l'empara del previst en l'article 169.5 de la Llei Urbanística Valenciana, en relació amb l'article 416 del Reglament d'Ordenació i Gestió Territorial i Urbanística.  
L'àrea reparcel·lable, objecte d'aquest projecte de reparcel·lació, té una superfície de 5.529,84 metres quadrats, que coincideix amb la totalitat de l'àmbit de l'esmentada unitat d'execució.   
En aplicació de l'establit en l'article 416.1 del Reglament d'Ordenació Gestió Territorial i Urbanística, en relació amb l'article 177.1.a de la Llei Urbanística Valenciana, procedeix sotmetre el referit projecte, amb tota la documentació annexa, a informació pública, pel termini d'un mes, comptador des de l'endemà de la publicació d'aquest anunci en el Diari Oficial de la Generalitat (DOGV).  
Es fa constar que durant aquest termini els interessats en aquest procediment podran formular qualssevol al·legació que els convinga segons dret, tot això en els termes i les condicions de la Llei Urbanística Valenciana i del Reglament d'Ordenació i Gestió Territorial i Urbanística, a aquest efecte qualsevol interessat podrà consultar el projecte de reparcel·lació forçosa dipositat a la Notaria de José Chust Ballester i Enrique Tejedo Aznar, situada a l'avinguda de la Murà, número 3, entresòl, de Vila-real (Castelló), els dies hàbils en horari de matins i vesprades, respectivament, de 09.00 a 14.00 i de 15.30 a 18.30.  
Així mateix, la documentació a què es fa referència, així com l'expedient administratiu, es podran consultar a l'Ajuntament d'Alquerías del Niño Perdido, situat a la plaça Major, número 1, els dies hàbils en horari de 09.00 a 14.00.  
En aplicació de l'article 172.3 de la Llei Urbanística Valenciana, els propietaris i titulars de drets afectats per la reparcel·lació estan obligats a exhibir els títols que tinguen i declarar les situacions jurídiques, drets reals i personals que coneguen i afecten les seues finques, per la qual cosa la present notificació vol com a requeriment per a l'aportació de la informació indicada, i s'adverteix així mateix que l'omissió, l'error o la falsedat d'aquestes declaracions no podrà afectar el resultat objectiu de la reparcel·lació. Si s'apreciara dolo o negligència greu, es podrà exigir la responsabilitat civil o penal que hi corresponga.  
I a fi de dotar de les màximes garanties el procediment, a l'empara de l'establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC), s'ha publicat, així mateix, un edicte en el Butlletí Oficial de la Província de Castelló (BOP), adreçat als titulars de béns i drets la identitat dels quals es desconeix, o sent-ne desconeguda, és desconegut el seu domicili; així com respecte de qualsevol altre titular de béns i drets afectats per l'actuació, la titularitat del qual, la identitat o el domicili no consten en el present procediment.  
S'hi adjunta una fitxa individualitzada on consten les característiques generals de la unitat d'execució que ens ocupa, així com la descripció respectiva de la parcel·la o parcel·les aportada i resultant.  
Alquerías del Niño Perdido, 20 de juliol de 2006.. El president de l'AIU Hernán Cortés: Vicente Sanz Sanz.